
[bookmark: _Toc42401990]Rīga, 2026
I. VISPĀRĪGĀ INFORMĀCIJA
1.1. Iepirkuma identifikācijas numurs: LU 2026/76_I
1.2. Iepirkuma procedūras veids: iepirkums Publisko iepirkumu likuma (turpmāk – PIL) 9.panta kārtībā (turpmāk – Iepirkums).
1.3. Pasūtītājs: 
	Pasūtītāja nosaukums
	Latvijas Universitāte (turpmāk – LU vai Pasūtītājs)

	Adrese
	Raiņa bulvāris 19, Rīga, LV-1586

	Reģistrācijas Nr. Izglītības un zinātnes ministrijas (IZM) reģistrā 
	3391000218


	PVN maksātāja reģ. Nr.
	LV90000076669

	Kontaktpersonas:

	Kontaktpersona organizatoriskajos jautājumos:
Antra Krūtmane, LU Juridiskā departamenta Iepirkumu nodaļas juriste
e-pasts: iepirkums@lu.lv

	
	Kontaktpersona ar tehnisko specifikāciju saistītajos jautājumos:
Ojārs Baltiņš, inženieris
tālr. 29247765, e-pasts: ojars@efiko.lv
Kontaktpersona ar objekta apskati saistītajos jautājumos:
Artis Krūziņš, LU Eksakto zinātņu un tehnoloģiju fakultātes izpilddirektora vietnieks
tālr.26033486, e-pasts: artis.kruzins@lu.lv


	Darba laiks:
	darbdienās no plkst. 8:30 līdz plkst.17:00


1.4. Iepirkuma procedūru veic ar LU 2025.gada 23.decembra rīkojumu Nr.1-4/549 “Par Latvijas Universitātes iepirkumu komisiju sastāviem” izveidota LU Centralizēto iepirkumu komisija (turpmāk – Komisija).
1.5. Iepirkuma priekšmets: primārā un sekundārā kriostata dzesēšanas sistēmas loku izbūve saskaņā ar Iepirkuma nolikumu (turpmāk – Nolikums) un tehnisko specifikāciju, kas ir pievienota šī Nolikuma 2.pielikumā. Iepirkuma priekšmets nav sadalīts daļās.
1.6. CPV kods: 45000000-7 (Celtniecības darbi).
1.7. Plānotais līguma izpildes termiņš: 5 (pieci) mēneši no Iepirkuma līguma noslēgšanas dienas.
1.8. Paredzamā līgumcena: 124 000,00 (viens simts divdesmit četri tūkstoši euro un 00 centi), neieskaitot pievienotās vērtības nodokli (turpmāk – PVN).
1.9. Ja pretendenta, kuram būtu piešķiramas Iepirkuma līguma slēgšanas tiesības, piedāvātā līgumcena pārsniegs Nolikuma 1.8.punktā noteikto paredzamo līgumcenu un ja Pasūtītājam nebūs pieejami finanšu līdzekļi Iepirkuma līguma slēgšanai attiecīgā pretendenta piedāvātās līgumcenas apjomā, Komisija būs tiesīga pārtraukt Iepirkumu un neslēgt Iepirkuma līgumu.
1.10. Objekta apskate un Iepirkuma līguma izpildes vieta.
1.10.1. Pasūtītājs rīko objekta apskati Iepirkuma līguma izpildes vietā – LU ēkā Jelgavas ielā 1, Rīgā. Par piedalīšanos objekta apskatē ieinteresētais piegādātājs informē Nolikuma 1.3.punktā norādīto Pasūtītāja kontaktpersonu Arti Krūziņu. Objekta apskates laikā minētajām personām jābūt līdzi personu apliecinošam dokumentam un pilnvarai pārstāvēt ieinteresēto piegādātāju objekta apskatē. Objekta apskate ir obligāta.
1.10.2. Objekta apskates laikā atbildes uz jautājumiem par Iepirkuma priekšmetu netiek sniegtas. Jautājumi ir iesniedzami rakstveidā Nolikuma 2.2.3. un 2.2.4. apakšpunktā noteiktajā kārtībā.
1.11. [bookmark: _Hlk194584335]Piedāvājuma izvēles kritērijs: Nolikuma prasībām atbilstošs saimnieciski visizdevīgākais piedāvājums.
1.12. [bookmark: _Toc42401991]Iepirkums tiek finansēts no LU budžeta līdzekļiem. Avansa maksājums nav paredzēts.
II. PIEDĀVĀJUMA NOFORMĒŠANAs, IESNIEGŠANAS UN ATVĒRŠANAS KĀRTĪBA
2.1. Noformējot piedāvājumu, jāievēro Nolikumā noteiktās prasības un piedāvājumā  jāietver:
2.1.1. pretendenta pieteikums, kas sagatavots atbilstoši Nolikuma 1.pielikumā “Pretendenta pieteikums dalībai Iepirkumā” noteiktajam (turpmāk – Nolikuma 1.pielikums);
2.1.2. [bookmark: _Hlk194455261][bookmark: _Hlk194455753]pretendenta tehniskais piedāvājums (turpmāk – Tehniskais piedāvājums), kas sagatavots atbilstoši Nolikuma V punktā un Nolikuma 2.pielikumā “Tehniskā specifikācija un pretendenta tehniskais un finanšu piedāvājums” noteiktajam (turpmāk – Nolikuma 2.pielikums), tajā skaitā sagatavots un iesniegts Darbu izpildes kalendārais grafiks (saskaņā ar Nolikuma 2.pielikumā noteikto);
2.1.3. pretendenta finanšu piedāvājums (būvniecības koptāme), kas sagatavots atbilstoši Nolikuma V punktā un Nolikuma 2.pielikuma “Tehniskā specifikācija, pretendenta tehniskais un finanšu piedāvājums” pielikumā - Microsoft Excel tabulā “Lokālā tāme” noteiktajam (turpmāk – Tāme vai Finanšu piedāvājums);
2.1.4. pretendenta kvalifikācijas (atlases) dokumenti, kas sagatavoti atbilstoši Nolikuma IV punktā un Nolikuma 3.pielikumā “Pretendenta pieredzes apraksts” noteiktajam (turpmāk – Nolikuma 3.pielikums), Nolikuma 4.1.pielikumā “Speciālista siltumapgādes, ventilācijas un gaisa kondicionēšanas sistēmu būvdarbu vadīšanā apliecinājums un pieredzes apraksts” noteiktajam (turpmāk – Nolikuma 4.1.pielikums) un Nolikuma 4.2.pielikumā “Darba aizsardzības koordinatora  apliecinājums un kvalifikāciju apliecinošie dokumenti” noteiktajam (turpmāk – Nolikuma 4.2.pielikums), kā arī Nolikuma 5.pielikumā “Apdrošināšanas un nodrošinājuma noteikumi” (turpmāk – Nolikuma 5.pielikums) un Nolikuma 6.pielikumā “Apakšuzņēmēja apliecinājums” (ja attiecināms) noteiktajam (turpmāk – Nolikuma 6.pielikums) noteiktajam;
2.1.5. [bookmark: _Hlk194489410]pretendenta apliecinājums par neatkarīgi izstrādātu piedāvājumu, kas sagatavots atbilstoši Nolikuma 7.pielikumā “Apliecinājums par neatkarīgi izstrādātu piedāvājumu” noteiktajam (turpmāk – Nolikuma 7.pielikums);
2.1.6. [bookmark: _Hlk170685704]objekta apskates lapa, kas sagatavota atbilstoši Nolikuma 8.pielikumā “Objekta apskates lapa” noteiktajam (turpmāk – Nolikuma 8.pielikums).
2.2. [bookmark: _Toc134628672]Nolikuma saņemšana, informācijas apmaiņas kārtība un papildu informācijas pieprasīšanas kārtība.
2.2.1. Pasūtītājs nodrošina brīvu un tiešu elektronisku pieeju Iepirkuma dokumentiem, un visiem papildus nepieciešamajiem dokumentiem Pasūtītāja vietnē EIS e-konkursu apakšsistēmā https://www.eis.gov.lv/EKEIS/Supplier/Organizer/1020[footnoteRef:1] (turpmāk – Pircēja profils), sākot ar  Iepirkuma izsludināšanas dienu. [1:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883] 

2.2.2. Nolikums, tā grozījumi un cita informācija par Iepirkuma procedūras norisi tiek publicēta Pircēja profilā. Lejupielādējot Iepirkuma procedūras dokumentus, pretendents uzņemas atbildību sekot līdzi Komisijas sniegtajai papildu informācijai, kas tiek publicēta Pircēja profilā.
2.2.3. Informācijas apmaiņa starp Pasūtītāju, piegādātājiem un pretendentiem notiek pa e-pastu: iepirkums@lu.lv[footnoteRef:2] vai iesniedzami Pircēja profilā. Saziņas dokumentā ietver Iepirkuma procedūras nosaukumu un identifikācijas numuru. [2:  Pasūtītājam ir saistoši visi uz minēto e-pasta adresi nosūtītie jautājumi neatkarīgi no to iesniegšanas formas (oficiāls dokuments netiek pieprasīts).] 

2.2.4. Ja piegādātājs ir laikus pieprasījis papildu informāciju par Nolikumu, Komisija to sniedz 3 (trīs) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju Pircēja profilā, kur ir pieejams Nolikums, norādot arī uzdoto jautājumu.
2.2.5. Pasūtītājs var izdarīt grozījumus Iepirkuma dokumentācijā, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli Iepirkumā. Ja Komisija izdara grozījumus Iepirkuma dokumentācijā, Pasūtītājs atkārtoti sagatavo un publikāciju vadības sistēmā publicē paziņojumu par plānoto līgumu. Pasūtītājs nosaka piedāvājumu iesniegšanas termiņu, kas nav īsāks par 10 darbdienām pēc dienas, kad atkārtoti publicēts paziņojums par plānoto līgumu, un savā Pircēja profilā nodrošina brīvu un tiešu elektronisku piekļuvi grozītajiem Iepirkuma dokumentiem, sākot ar minētā paziņojuma publicēšanas dienu.
2.3. [bookmark: _Toc496021982]Piedāvājumu iesniegšanas un atvēršanas vieta, datums, laiks un kārtība
2.3.1. Saskaņā ar PIL 39. panta pirmo daļu piedāvājumi ir iesniedzami tikai elektroniski Pircēja profilā. Ārpus Pircēja profila iesniegtie piedāvājumi tiks atzīti par neatbilstošiem un noraidīti, un neatvērti tiek nosūtīti atpakaļ iesniedzējam.
2.3.2. Piedāvājumu iesniedz Pircēja profilā Iepirkuma sadaļā norādītajā termiņā, kā arī Iepirkumu uzraudzības biroja valsts informācijas sistēmā “Publikāciju vadības sistēma” attiecīgajā paziņojumā norādītajā termiņā. Ārpus Pircēja profila un/vai pēc noteiktā termiņa iesniegtie pieteikumi tiks atzīti par neatbilstošiem Nolikuma prasībām. Ja konstatēti EIS traucējumi, kuru dēļ nav bijis iespējams iesniegt pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārcels pieteikumu iesniegšanas termiņu par vienu darbdienu.
2.3.3. Piedāvājumu atvēršana notiek Pircēja profilā Iepirkuma sadaļā 4 (četras) stundas pēc piedāvājumu iesniegšanas termiņa beigām. 
2.3.4. Piedāvājumu atvēršana notiek, izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai.
2.3.5. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.
2.3.6. Piedāvājumu vērtēšanu un lēmumu pieņemšanu Komisija veic slēgtā sēdē.
2.3.7. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
2.3.8. Atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību Iepirkumā.
2. 
2.3. 
2.4. Piedāvājumu noformēšanas kārtība
2.4.1. Piedāvājums jāiesniedz elektroniski Pircēja profilā, ievērojot šādas pretendenta izvēles iespējas:
2.4.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs Iepirkuma procedūras sadaļā ievietotās formas;
2.4.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, tai skaitā ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
2.4.2. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā pretendents ir atbildīgs par dokumenta atvēršanas un nolasīšanas iespējām.
2.4.3. Sagatavojot piedāvājumu, pretendents ievēro, ka:
2.4.3.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā;
2.4.3.2. iesniedzot piedāvājumu, pretendents paraksta piedāvājumu ar EIS piedāvāto elektronisko parakstu. Pieteikumu paraksta pretendenta pārstāvēt tiesīgā persona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai tā pilnvarota persona, pievienojot pārstāvību apliecinošu dokumentu (skenēts dokumenta oriģināls PDF formātā). Ja pretendents ir piegādātāju apvienība, pieteikumu un apliecinājumi jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai;
2.4.3.3. citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
2.4.4. Iesniedzot piedāvājumu, pretendents pilnībā atzīst visus Nolikumā (tai skaitā tā pielikumos un formās, kuras ir ievietotas Pircēja profilā) ietvertos noteikumus.
2.4.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
2.4.6. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2005. gada 28. jūnija noteikumiem Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”. Ja Pasūtītājam rodas šaubas par iesniegtā dokumenta kopijas autentiskumu, Pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
2.4.7. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem (tai skaitā ņemot vērā arī PIL 38. panta astotās daļas regulējumu).
2.4.8. Piedāvājums jāsagatavo latviešu valodā, atbilstoši Valsts valodas likuma prasībām. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
2.4.9. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, tai skaitā Nolikumā iekļautā informācija.
2.4.10. Pretendentam ir pilnībā jāsedz piedāvājuma sagatavošanas un iesniegšanas izmaksas.
2.4.11. Iesniegtie piedāvājumi, izņemot, ja pretendents piedāvājumu atsauc vai groza pirms piedāvājuma iesniegšanas termiņa beigām, paliek Pasūtītāja īpašumā.
2.4.12. Piegādātājs nedrīkst iesniegt piedāvājuma variantus (piegādātājs PIL 1.panta 22.punkta izpratnē ir fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus).
III. PRETENDENTU IZSLĒGŠANAS NOTEIKUMI
3.1. Atbilstoši PIL 9.panta astotās daļas noteikumiem Pasūtītājs pretendentu, kuram būtu piešķiramas Iepirkuma līguma slēgšanas tiesības, izslēdz no dalības Iepirkumā, ja konstatēti PIL 42.panta otrās daļas 1., 2., 3., 4. un 11.punktā minētie izslēgšanas iemesli. 
3.2. PIL 42. Panta otrās daļas 1., 2. un 3. Punktā minētie izslēgšanas iemesli nav attiecināmi uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, un PIL 42. Panta otrās daļas 1., 2. un 11. Punktā minētie izslēgšanas iemesli nav attiecināmi uz pretendenta patieso labuma guvēju.
[bookmark: _Hlk143452955]3.3. Atbilstoši PIL 9.panta devītās daļas noteikumiem Pasūtītājs pārbaudi par pretendentu izslēgšanas gadījumu esamību veic atbilstoši PIL 42.panta ceturtās daļas 2.punktā un piektajā, sestajā un devītajā daļā minētajai kārtībai, kā arī ievērojot PIL 43.panta noteikumus un PIL Pārejas noteikumu 28.punktā noteikto.
3.4. Komisija pārbaudīs, vai pretendents, kuram būtu piešķiramas līguma slēgšanas tiesības, nav izslēdzams no dalības Iepirkumā atbilstoši Starptautisko un Latvijas Republikas nacionālo sankciju likuma 11.1 panta noteikumiem.
IV. KVALIFIKĀCIJAS PRASĪBAS UN IESNIEDZAMIE DOKUMENTI
	Nr.p.k.
	Prasība
	Iesniedzamais dokuments

	4.1.
	Vispārīgi:

	4.1.1.
	Pretendents piekrīt dalībai Iepirkumā atbilstoši Nolikumā noteiktajām prasībām.
	Pretendenta pieteikums dalībai Iepirkumā saskaņā ar Nolikuma 1.pielikumu.

	4.1.2.
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām.
	Par Latvijas Republikā reģistrēta Pretendenta reģistrāciju atbilstoši normatīvo aktu prasībām Komisija pārliecināsies Uzņēmumu reģistra tīmekļvietnē. 

Ārvalstī reģistrētam pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	4.1.3.
	Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.
Ja pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikuma dalībai Iepirkumā oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
	Dokuments, kas apliecina pretendenta pārstāvja, kurš paraksta piedāvājuma dokumentus, pārstāvības (paraksta) tiesības.

	4.1.4.
	Pretendents ir tiesīgs balstīties uz citu personu iespējām, lai apliecinātu, savu atbilstību kvalifikācijas prasībām.

	· Pretendenta sagatavota informācija atbilstoši Nolikuma 1.pielikumā noteiktajam. 

· Personas, uz kuras iespējām pretendents balstās, rakstisks apliecinājums par piedalīšanos Iepirkumā, kā arī apliecinājums nodot pretendenta rīcībā Iepirkuma līguma izpildei nepieciešamos resursus gadījumā, ja ar pretendentu tiks noslēgts Iepirkuma līgums.

	4.1.5.
	Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.

Piegādātāju apvienībai 10 (desmit) dienu laikā pēc paziņojuma par Iepirkuma līguma slēgšanas tiesību piešķiršanu saņemšanas pēc savas izvēles jāizveidojas atbilstoši noteiktam juridiskam statusam vai jānoslēdz sabiedrības līgums.
 


	Starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Vienošanās iekļauj šādu informāciju:
· piegādātāju apvienības dibināšanas mērķis un vienošanās spēkā esamības termiņš;
· katra apvienības dalībnieka paredzamā Iepirkuma līguma daļa, tiesības un pienākumi;
· apliecinājums, ka visi personu apvienības dalībnieki, uz kuru saimnieciskajām un finansiālajām iespējām pretendents balstās un kuri būs atbildīgi par Iepirkuma līguma izpildi, būs solidāri atbildīgi par Iepirkuma līguma izpildi gadījumā, ja tiks piešķirtas Iepirkuma līguma slēgšanas tiesības, norādot katra dalībnieka Iepirkuma līguma izpildes daļu;
· informācija par piegādātāju apvienības vadošo dalībnieku;
· pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā.

Ja Pretendents ir LR Uzņēmumu reģistrā  reģistrēta personālsabiedrība, tās biedru vienošanās pretendentam nav jāiesniedz.

	4.1.6.
	Pretendents norāda visus apakšuzņēmējus un tiem nododamās Iepirkuma līguma daļas.

Pēc Iepirkuma līguma slēgšanas tiesību piešķiršanas, bet ne vēlāk kā uzsākot Iepirkuma līguma izpildi, pretendentam ir jāiesniedz Iepirkuma līguma izpildē iesaistīto apakšuzņēmēju saraksts, kurā norāda apakšuzņēmēja nosaukumu, kontaktinformāciju un to pārstāvēttiesīgo personu. Iepirkuma līguma izpildes laikā pretendentam ir jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Iepirkuma līguma izpildē.
	Pretendents sagatavo apakšuzņēmēju sarakstu saskaņā ar Nolikuma 1.pielikumā noteikto.

Pretendents iesniedz katra apakšuzņēmēja apliecinājums saskaņā ar Nolikuma 6.pielikumā “Apakšuzņēmēja apliecinājums” noteikto.


	4.2.
	Tehniskās un profesionālās spējas

	
	Prasības Pretendentam

	4.2.1.
	[bookmark: _Hlk511064507]Pretendents (t.sk. katrs piegādātāju apvienības dalībnieks vai personālsabiedrības biedrs) un juridiskās personas, kas veiks būvdarbus Iepirkuma līguma ietvaros, ir reģistrētas Latvijas Republikas Būvkomersantu reģistrā vai līdzvērtīgā profesionālā reģistrā ārvalstīs, vai attiecīgajai personai ir kompetentas institūcijas izsniegta licence, sertifikāts vai cits līdzvērtīgs dokuments, kas apliecina, ka attiecīgā persona ir reģistrēta, licencēta vai sertificēta atbilstoši attiecīgās valsts normatīvo aktu prasībām, ja šāda reģistrācija ir nepieciešama saskaņā ar attiecīgās reģistrācijas valsts normatīvajiem aktiem.
	Latvijas Būvkomersantu reģistrā reģistrētas personas atbilstību Komisija pārbauda Būvniecības informācijas sistēmā (www.bis.gov.lv). 

Attiecībā uz ārvalstī reģistrētu personu, kas nav reģistrēta Latvijas Republikas Būvkomersantu reģistrā, pretendents pievieno attiecīgo reģistrācijas faktu apliecinošu dokumentu.

Personai, kas nav reģistrēta Latvijas Republikas Būvkomersantu reģistrā, jāiesniedz apliecinājums, ka gadījumā, ja pretendentam tiks piešķirtas Iepirkuma līguma slēgšanas tiesības, tā 1 (viena) mēnešu laikā (ar iespēju termiņu objektīvu iemeslu dēļ pagarināt) pēc dienas, kad  stājies spēkā Komisijas lēmums par Iepirkuma līguma slēgšanas tiesību piešķiršanu, reģistrēsies Latvijas Republikas Būvkomersantu reģistrā.

	4.2.2.
	Pretendentam kā būvdarbu veicējam iepriekšējo 5 (piecu) gadu laikā (2021., 2022., 2023., 2024., 2025. un 2026. gadā līdz piedāvājumu iesniegšanas termiņa beigām) ir pieredze būvdarbu veikšanā vismaz 1 (viena) līguma izpildē, kura ietvaros:
a)	veikti ventilācijas vai aukstumapgādes sistēmu pārbūves vai atjaunošanas darbi  platībā, kas nav mazāka kā 300 m2 (trīs simti kvadrātmetri). Būvdarbi veikti publiskā ēkā, nepārtraucot ēkas ekspluatāciju; 
b)	objektā būvdarbi pabeigti un nodoti pasūtītājam/objekts pieņemts ekspluatācijā vai saņemta atzīme par būvdarbu pabeigšanu attiecīgajā būvvaldē vai institūcijā, kas pilda būvvaldes funkcijas, vai līdzvērtīgā iestādē ārvalstīs.


	Pretendenta sagatavots pieredzes apraksts saskaņā ar Nolikuma 3.pielikumā noteikto.

Pretendenti, kas dibināti vēlāk, pieprasīto informāciju iesniedz par faktisko darbības periodu līdz piedāvājuma iesniegšanas dienai. 

[bookmark: _Hlk510049118]Pretendents iesniedz papildus šādus dokumentus par pretendenta norādīto pieredzi būvdarbu veikšanā*:
1) dokumentu, kurš apliecina būvdarbu pabeigšanu un nodošanu pasūtītājam (var tikt iesniegta  kopija) vai  dokumentu, kurš apliecina, ka objekts pieņemts ekspluatācijā vai saņemta atzīme par būvdarbu pabeigšanu attiecīgajā būvvaldē vai institūcijā, kas pilda būvvaldes funkcijas, vai līdzvērtīgā iestādē ārvalstīs;
2) pasūtītāja atsauksmi (var tikt iesniegta atsauksmes kopija), kurā norādīts, ka konkrētajā objektā ir veikti   ventilācijas vai aukstumapgādes sistēmas pārbūves vai atjaunošanas darbi platībā, kas nav mazāka kā 300 m2 (trīs simti kvadrātmetri). Tāpat arī atsauksmē jābūt norādītam, ka būvdarbi ir veikti publiskā ēkā, nepārtraucot ēkas ekspluatāciju. Atsauksmē ir jābūt norādītam arī datumam, kad būvdarbi pabeigti un nodoti pasūtītājam/objekts pieņemts ekspluatācijā vai saņemta atzīme par būvdarbu pabeigšanu.
*Pretendents informāciju par pieredzi var apliecināt arī ar alternatīviem dokumentiem, kas apliecina pretendenta atbilstību Iepirkuma dokumentācijā noteiktajām prasībām.
Ja pretendents balstās uz citas personas iespējām, dokumentus iesniedz par personu, uz kuras iespējām balstās.


	
	Prasības speciālistiem

	4.2.3.
	Pretendentam Iepirkuma līguma izpildē jāpiesaista kvalificēti un pieredzējuši speciālisti, lai nodrošinātu visu Iepirkuma līgumā noteikto būvdarbu (turpmāk – Darbi) izpildi Nolikumā norādītajā apjomā un noteiktajā termiņā.
	Pretendentam atsevišķs dokuments par 4.2.3.punktā norādītajiem speciālistiem nav jāiesniedz. 
Ja pretendents Iepirkuma līguma izpildē piesaistīs ārvalstu speciālistus, tad tā kvalifikācijas apliecināšanai iesniedzami:
· dokumenti vai to kopijas, kas apliecina speciālista kvalifikāciju mītnes valstī un šo dokumentu apliecināts tulkojums latviešu valodā;
· pretendenta apliecinājums, ka tā piesaistītais ārvalstu speciālists ir tiesīgs sniegt konkrētos Darbus, kā arī gadījumā, ja ar pretendentu tiks noslēgts Iepirkuma līgums, tas ne vēlāk kā 5 (piecu) darbdienu laikā no Iepirkuma līguma noslēgšanas dienas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētajā profesijā.

	4.2.4.
		Pretendentam jānodrošina, ka Iepirkuma līguma izpildē tiek iesaistīti šādi speciālisti*:
a) speciālists siltumapgādes, ventilācijas un gaisa kondicionēšanas sistēmu būvdarbu vadīšanā, kuram ir spēkā esošs sertifikāts  siltumapgādes, ventilācijas un gaisa kondicionēšanas sistēmu būvdarbu vadīšanā;

b) speciālists - darba aizsardzības koordinators, kurš atbilst normatīvajos aktos noteiktajām prasībām (atbilstoši Ministru kabineta 2003.gada 25.februāra noteikumu Nr.92 „Darba aizsardzības prasības, veicot būvdarbus” 8.1 apakšpunktā minētajām prasībām).

*Nolikuma 4.2.4.punktā norādītie speciālisti var tikt iesaistīti vairākās lomās (pozīcijās), ja tiem ir atbilstoša kvalifikācija.


	Pretendenta piesaistītā speciālista   siltumapgādes, ventilācijas un gaisa kondicionēšanas sistēmu būvdarbu vadīšanā sagatavots apliecinājums saskaņā ar Nolikuma 4.1.pielikumā  noteikto.
  



1) Pretendenta piesaistītā speciālista - darba aizsardzības koordinatora - sagatavots apliecinājums saskaņā ar Nolikuma 4.2.pielikumā  noteikto. 
2) Pretendenta sagatavota informācija saskaņā ar Nolikuma 4.2.pielikumā noteikto par speciālista - darba aizsardzības koordinatora -  kvalifikāciju, iesniedzot šādus speciālista kvalifikāciju apliecinošos dokumentus (kopijas): 
1. būvprakses sertifikātu būvdarbu vadīšanas vai būvuzraudzības jomā un vismaz vienu no šiem dokumentiem:
a)     dokumentu, kas apliecina, ka persona ir apguvusi pamatlīmeņa zināšanas darba aizsardzībā (teoriju sadaļu) un specializētās darba aizsardzības zināšanas būvniecībā;
b)    dokumentu, kas apliecina, ka persona ir ieguvusi pirmā līmeņa profesionālo augstāko izglītību darba aizsardzības jomā;
vai
2. dokumentu, kas apliecina, ka persona ir ieguvusi otrā līmeņa profesionālo augstāko izglītību darba aizsardzības jomā (šādā gadījumā nav nepieciešams būvprakses sertifikāts būvdarbu vadīšanas vai būvuzraudzības jomā).
Ārvalsts darba aizsardzības koordinatoram uz piedāvājuma iesniegšanas brīdi ir jāatbilst attiecīgās valsts normatīvo aktu prasībām.

Piezīme:
Komisija veiks pārbaudi par speciālistu profesionālo kvalifikāciju Būvniecības informācijas sistēmā (www.bis.gov.lv). 
Ārvalstī reģistrēta speciālista  profesionālajai kvalifikācijai jāatbilst būvspeciālista reģistrācijas valsts prasībām profesionālo pakalpojumu sniegšanā un pretendentam jāiesniedz:
· dokuments, kas apliecina būvspeciālista profesionālo kvalifikāciju mītnes valstī un tiesības sniegt konkrētos pakalpojumus, kā arī dokumenta tulkojums latviešu valodā;
· pretendenta apliecinājums par to, ka gadījumā, ja ar pretendentu tiks noslēgts Iepirkuma līgums, tas ne vēlāk kā 5 (piecu) darbdienu laikā no Iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju). 

	[bookmark: _Hlk222228729]
	
	

	4.3.
			Apdrošināšana un nodrošinājums

	4.3.1.
	Pretendentam ir spēkā esoša vispārējās civiltiesiskās atbildības apdrošināšanas polise vai Pretendentam ir iespēja Iepirkuma līguma slēgšanas gadījumā apdrošināt vispārējo civiltiesisko atbildību atbilstoši Ministru kabineta 2014. gada 19. augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
Apdrošināšanas polisei jāatbilst šādiem nosacījumiem:
1) kopējais atbildības limits un atbildības limits vienam apdrošināšanas gadījumam ne mazāks kā EUR 150 000,00 (viens simts piecdesmit tūkstoši euro 00 centi), pašrisks ne lielāks kā EUR 500 (pieci simti euro, 00 centi).
2)	Izpildītāja norādītais  komercdarbības veids polisē atbilst tehniskajā specifikācijā paredzētajiem darbiem;
3)	 seguma ietvaros paredzēta zaudējumu/kaitējuma atlīdzināšana Pasūtītājam, tostarp Pasūtītāja darbinieku veselībai, dzīvībai, kustamajam un nekustamajam īpašumam;
4)	 seguma ietvaros paredzēta zaudējumu/kaitējuma atlīdzināšana citiem būvniecības dalībniekiem;
5)	apdrošināšanas segums darbojas montāžas, demontāžas un sistēmas testēšanas/pārbaudes laikā;
6)	polises īpašajos noteikumos iekļauta atruna par zaudējumu atlīdzināšanu saistībā ar tiešas iedarbības rezultātā bojātiem inženiertīkliem; 
7)	 seguma ietvaros paredzēta zaudējumu/kaitējuma atlīdzināšana pēc darbu pabeigšanas (atbildība par produkciju), tostarp garantijas darbu izpildes laikā. 
Pretendents  ne vēlāk kā 10 (desmit) darba dienu laikā pēc Iepirkuma līguma spēkā stāšanās, bet ne vēlāk kā pirms Darbu uzsākšanas, iesniedz Pasūtītājam minētās apdrošināšanas polises kopiju, apdrošināšanas noteikumus un apdrošināšanas prēmijas samaksu apliecinošu dokumentu.
	Pretendenta parakstīts apliecinājums saskaņā ar Iepirkuma nolikuma 5. pielikumā “Apdrošināšanas un nodrošinājuma noteikumi” noteikto.  


	4.3.2.
	Pretendentam ir spēkā esoša  profesionālās civiltiesiskās atbildības apdrošināšanas polise vai Pretendentam ir iespēja Iepirkuma līguma slēgšanas gadījumā apdrošināt  profesionālo civiltiesisko atbildību atbilstoši Ministru kabineta 2014. gada 19. augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” ar kopējo atbildības limitu un atbildības limitu vienam apdrošināšanas gadījumam ne mazāku kā EUR 150 000,00 (viens simts piecdesmit tūkstoši euro un nulle centi) un pašrisku ne lielāku kā EUR 500,00 (pieci simti euro un nulle centi).
Pretendents  ne vēlāk kā 10 (desmit) darba dienu laikā pēc Iepirkuma līguma spēkā stāšanās, bet ne vēlāk kā pirms Darbu uzsākšanas, iesniedz Pasūtītājam minētās apdrošināšanas polises kopiju, apdrošināšanas noteikumus un apdrošināšanas prēmijas samaksu apliecinošu dokumentu.
	Pretendenta parakstīts apliecinājums saskaņā ar Iepirkuma nolikuma 5. Pielikumā “Apdrošināšanas un nodrošinājuma noteikumi” noteikto.  



	4.3.3.
	Pretendents līguma slēgšanas tiesību piešķiršanas gadījumā pirms būvdarbu uzsākšanas veic būvniecības visu risku apdrošināšanu (CAR) konkrētajā būvobjektā un iesniedz Pasūtītājam apdrošināšanas polises kopiju.
Apdrošināšanas polisei jāatbilst šādiem nosacījumiem:
1) kopējais atbildības limits darbiem un materiāliem ne mazāks kā piedāvātā līgumcena (Iepirkuma līguma summa);
2) pašrisks ne lielāks kā EUR 500,00  (pieci simti euro un 00 centi);
3)   seguma ietvaros iekļauti  Pasūtītāja esošajam nekustamajam īpašumam būvniecības darbu rezultātā radītie zaudējumi ar kopējo apdrošinājuma summu ne mazāku kā 40% no Iepirkuma līguma summas; 
4)  polise ir spēkā visu Iepirkuma līguma izpildes laiku.

	Pretendenta parakstīts apliecinājums saskaņā ar Iepirkuma nolikuma 5. Pielikumā “Apdrošināšanas un nodrošinājuma noteikumi” noteikto.  


	4.3.4.
	Pretendents (Izpildītājs) ne vēlāk kā 10 (desmit) darbdienu laikā pēc Iepirkuma līguma noslēgšanas iesniedz Pasūtītājam kredītiestādes vai apdrošināšanas sabiedrības izsniegtu spēkā esošu, neatsaucamu un beznosacījuma saistību izpildes nodrošinājumu 10% (desmit procentu) apmērā no Iepirkuma līguma summas.
	Pretendenta parakstīts apliecinājums saskaņā ar Iepirkuma nolikuma 5. pielikumā “Apdrošināšanas un nodrošinājuma noteikumi” noteikto.  

	4.3.5.
	Pretendents (Izpildītājs) pēc būvobjekta nodošanas – pieņemšanas akta abpusējas parakstīšanas atbilstoši Iepirkuma līguma 3.5.5. apakšpunkta noteikumiem kopā ar rēķinu par visiem izpildītajiem būvdarbiem, tai skaitā par faktiski izpildītajiem būvdarbiem pēdējā mēnesī iesniedz Pasūtītājam kredītiestādes vai apdrošināšanas sabiedrības izsniegtu spēkā esošu, neatsaucamu un beznosacījuma garantijas saistību nodrošinājumu 5% (piecu procentu) apmērā no Iepirkuma līguma summas.*
* Izņemot gadījumus, kad būvdarbu veicējs ir izvēlējies būvdarbu garantijas laika ieturējumu kā garantijas saistību nodrošinājuma veidu.

	Pretendenta parakstīts apliecinājums saskaņā ar Iepirkuma nolikuma 5. pielikumā “Apdrošināšanas un nodrošinājuma noteikumi” noteikto.  

	4.3.6.
	Visiem Nolikuma 4.3.1.-4.3.5. punktā norādītajiem apdrošināšanas un nodrošinājuma dokumentiem ir jābūt sagatavotiem atbilstoši Apdrošināšanas un nodrošinājuma noteikumos (Nolikuma 5.pielikums “Apdrošināšanas un nodrošinājuma noteikumi”) norādītajām prasībām.
	


4.4. Eiropas vienotais Iepirkuma procedūras dokuments (nav obligāts pretendentu atlases dokuments)
4.4.1. Pasūtītājs pieņem Eiropas vienoto Iepirkuma procedūras dokumentu kā sākotnējo pierādījumu atbilstībai Paziņojumā par līgumu vai Iepirkuma dokumentos noteiktajām pretendentu atlases prasībām.  
4.4.2. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, kas tas atbilst šajā Nolikumā izvirzītajām pretendentu atlases prasībām, tas iesniedz šo dokumentu, kas ir pieejams aizpildīšanai .doc  formātā   tīmekļvietnē http://espd.eis.gov.lv/filter?lang=lv. Iesniedzot Eiropas vienoto Iepirkuma procedūras dokumentu, pretendents aizpilda tā I, II, III, IV un VI sadaļu.
4.4.3. Piegādātāju apvienība iesniedz atsevišķu Eiropas vienoto Iepirkuma procedūras dokumentu par katru tās dalībnieku.
4.4.4. Piegādātājs var Pasūtītājam iesniegt Eiropas vienoto Iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
4.4.5. Pasūtītājam jebkurā Iepirkuma stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību Paziņojumā par līgumu vai Iepirkuma dokumentos noteiktajām pretendentu atlases prasībām. 
4.4.6. Ja pretendents izvēlējies iesniegt Eiropas vienoto Iepirkuma procedūras dokumentu, lai apliecinātu, ka tas atbilst Paziņojumā par līgumu vai Iepirkuma dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst Paziņojumā par līgumu vai Iepirkuma dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10`000 euro.
V. PRASĪBAS TEHNISKAJAM UN FINANŠU PIEDĀVĀJUMAM
5.1. [bookmark: _Hlk194538958]Tehniskajā piedāvājumā (Nolikuma 2.pielikums) jāiekļauj darbu izpildes kalendārais grafiks:
5.1.1. grafikā jāatspoguļo visu Tehniskajā specifikācijā (Nolikuma 2.pielikums) noteikto darbu izpilde 5 (piecu) mēnešu laikā;
5.1.2. grafiks jāveido, norādot katrā nedēļā veicamos Darbus un iesaistīto strādnieku skaitu. Ja ir paredzēts strādāt vairāk par 8 (astoņām) stundām dienā un/vai 5 (piecām) darbdienām nedēļā, par to atsevišķi ir jāpievieno skaidrojums, norādot precīzu dienu skaitu un strādnieku skaitu ārpus normālā darba laika.
5.2. Finanšu piedāvājums jāsagatavo Tehniskās specifikācijas pielikumā “Lokālā tāme” norādītajā formā. Finanšu piedāvājumā jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē sasniegtu Tehniskajā specifikācijā noteikto mērķi un izpildītu noteiktos darbus. Pretendentam būvdarbu cenā ir jāiekļauj visi nepieciešamie būvdarbu apjomi, lai pilnā apmērā sasniegtu tehniskajā specifikācijā noteikto mērķi.
VI. PIEDĀVĀJUMU VĒRTĒŠANA
6.1. [bookmark: _Hlk195031280]Komisija veic iesniegto pretendentu piedāvājumu vērtēšanu slēgtā sēdē un pārbauda piedāvājumu atbilstību visām Nolikumā noteiktajām prasībām un izvēlas piedāvājumu saskaņā ar izraudzīto piedāvājuma izvēles kritēriju – Nolikuma prasībām atbilstošs saimnieciski visizdevīgākais piedāvājums, kuru nosaka atbilstoši šādiem kritērijiem:

	Kritērijs
	Maksimālais punktu skaits
	Punktu aprēķina formula

	Piedāvātā līgumcena (A)
	95
	Pretendenta piedāvātās līgumcenas skaitlisko vērtējumu aprēķina saskaņā ar pretendenta norādīto summu Lokālās tāmes tabulā “Būvdarbu koptāme“ pozīcijā “Kopā bez PVN” (skatīt Nolikuma 2.pielikuma pielikumu “Lokālā tāme”).
Aprēķinu veic pēc šādas formulas:
C = (Cx/Cy) x P, kur 
Cx – zemākā piedāvātā līgumcena (EUR bez PVN), 
Cy –  vērtējamā piedāvātā līgumcena (EUR bez PVN),
P – maksimālais punktu skaits kritērijā.

	Speciālista pieredze (B) attiecas uz speciālistu siltumapgādes, ventilācijas un gaisa kondicionēšanas sistēmu būvdarbu vadīšanā (Nolikuma 4.2.4.punkta a) apakšpunktā norādītais speciālists).
	5
	Punktus piešķir atbilstoši šādiem nosacījumiem:
Ja speciālistam iepriekšējos piecos gados (2021., 2022., 2023., 2024., 2025.gadā un 2026.gada periodā līdz piedāvājuma iesniegšanas brīdim) ir pieredze siltumapgādes, ventilācijas un gaisa kondicionēšanas sistēmu būvdarbu vadīšanā vismaz 1 (vienā) publiskajā ēkā* (skatīt Nolikuma 4.1. pielikumu) – tiek piešķirti 5 punkti. Ja pretendentam nav šādas pieredzes, tad pretendents saņem  0 (nulle) punktus.

	KOPĀ (C)
	100
	Kopējais iegūto punktu skaits tiek aprēķināts pēc formulas: C=A+B.
Katrā kritērijā iegūto punktu skaits tiek noapaļots līdz divām zīmēm aiz komata.

	* Publiska  ēka - atbilstoši Ministru kabineta 19.10.2021.  noteikumu Nr. 693 “Būvju vispārīgo prasību būvnormatīvs LBN 200-21” 3.28. punktam, ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, vai inženierbūve, kura paredzēta publiskai lietošanai (piemēram, estrādes, stadioni). Publiska telpa - atbilstoši Ministru kabineta 19.10.2021.  noteikumu Nr. 693 “Būvju vispārīgo prasību būvnormatīvs LBN 200-21” 3.29. punktam, nedzīvojama telpa (izņemot ražošanas, tehniskās un līdzīga lietojuma telpas), kurā strādā darbinieki vai dažādus pakalpojumus var saņemt apmeklētāji (piemēram, skatītāji, pacienti, klienti, pircēji, pasažieri, studenti, audzēkņi).	



6.2. Komisija pretendentu piedāvājumu izvērtēšanu veic šādos posmos:
6.2.1. Piedāvājumu noformējuma pārbaude. Komisija izvērtē, vai piedāvājums sagatavots un noformēts atbilstoši Nolikuma II nodaļas prasībām. Objekta apskate ir būtiska piedāvājuma atbilstības prasība. Pretendentu piedāvājumi, kuri nav noformēti atbilstoši Nolikuma II nodaļas prasībām, tiek noraidīti, ja Komisija konstatē, ka Pretendenta piedāvājuma neatbilstība Nolikuma II nodaļas prasībām ir būtiska.
6.2.2. Tehnisko un finanšu piedāvājumu vērtēšana.
6.2.2.1. Komisija izvērtē pretendentu iesniegto tehnisko piedāvājumu (darbu izpildes kalendāro grafiku) atbilstību Nolikuma 5.1.punktā noteiktajām Pasūtītāja prasībām
6.2.2.2. Komisija izvērtē pretendentu iesniegto finanšu piedāvājumu (Tāme) atbilstību Nolikuma 5.2.punktā noteiktajām Pasūtītāja prasībām.
6.2.2.3. Piedāvājuma cenas ir jāaprēķina un jānorāda ar precizitāti 2 (divas) zīmes aiz komata, matemātiski noapaļojot.
6.2.2.4. Komisija piedāvājumu vērtēšanas laikā pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
6.2.2.5. Ja Komisijai pretendenta piedāvājums šķitīs nepamatoti lēts, tā pieprasīs pretendentam sniegt skaidrojumu par piedāvāto cenu vai izmaksām, ievērojot PIL 53.pantā noteikto. Komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
6.2.3. [bookmark: _Ref138126827]Pretendentu kvalifikācijas pārbaude.
6.2.3.1. Komisija veic pretendentu kvalifikācijas atbilstības pārbaudi tikai tam pretendentam, kuram būtu piešķiramas Iepirkuma līguma slēgšanas tiesības. Komisija veic pretendentu kvalifikācijas pārbaudi, kuras laikā Komisija pārbauda pretendenta atbilstību Nolikuma IV nodaļā noteiktajām kvalifikācijas prasībām.
6.2.3.2. Pretendenta piedāvājums tiek noraidīts un netiek tālāk vērtēts, ja Komisija konstatē, ka:
6.2.3.2.1. pretendents neatbilst kādai no Nolikuma IV nodaļā noteiktajām kvalifikācijas prasībām vai nav iesniedzis šo prasību izpildi apliecinošos dokumentus, un šī neatbilstība nav novēršama ar PIL 41. panta sestās daļas kārtībā pretendenta sniegtu papildu informāciju vai dokumentiem;
6.2.3.2.2. [bookmark: _Ref138126851]Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā nav sniedzis Komisijas pieprasīto precizējošo informāciju Komisijas noteiktajā termiņā.
6.2.4. Piedāvājuma izvēle.
6.2.4.1. [bookmark: _Toc42401997]Komisija pretendentu iesniegtos piedāvājumus vērtē ņemot vērā šādu piedāvājuma izvēles kritēriju – Nolikuma prasībām atbilstošs saimnieciski visizdevīgākais piedāvājums. 
6.2.4.2. Ja Komisija pirms pieņem lēmumu par Iepirkuma līguma slēgšanu konstatē, ka piedāvājumu novērtējums atbilstoši izraudzītajam piedāvājuma izvēles kritērijam ir vienāds, tad Komisija izvēlas piedāvājumu, kuru iesniedzis pretendents, kurš ir iesniedzis piedāvājumu ar viszemākajām būvdarbu tiešajām izmaksām.
6.2.4.3. Komisija pārbauda, vai pretendents, kuram būtu piešķiramas līguma slēgšanas tiesības, nav izslēdzams no dalības Iepirkumā atbilstoši Starptautisko un Latvijas Republikas nacionālo sankciju likuma 11.1 panta noteikumiem.
6.2.4.4. Komisija pirms lēmuma pieņemšanas par līguma slēgšanas tiesību piešķiršanu, lai pārliecinātos par pretendentu, kuram būtu piešķiramas līguma slēgšanas tiesības, ka uz viņu neattiecas Nolikuma III nodaļā norādītie pretendentu izslēgšanas noteikumi, veic pārbaudi par pretendentu atbilstoši PIL 42.pantā noteiktajai kārtībai.
VII. APAKŠUZŅĒMĒJU UN PERSONĀLA NOMAIŅA
7.1. Iepirkuma procedūrā izraudzītais pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Iepirkuma procedūrā izraudzītajam pretendentam ir pienākums saskaņot ar Pasūtītāju papildu personāla iesaistīšanu Iepirkuma līguma izpildē.
7.2. Piedāvājumā norādītā personāla nomaiņa pieļaujama tikai Iepirkuma līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Iepirkuma līguma noteikumos norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts. 
7.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.3.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
7.3.2. tiek nomainīts apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst PIL 42.panta pirmajā daļā minētajiem pretendentu izslēgšanas gadījumiem;
7.3.3. piedāvātais apakšuzņēmējs, kura sniedzamo pakalpojumu vērtība ir vismaz 10`000 euro, atbilst PIL 42.panta pirmajā daļā minētajiem pretendentu izslēgšanas gadījumiem;
7.3.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
7.4. Pārbaudot jaunā apakšuzņēmēja atbilstību, pasūtītājs piemēros PIL 42.panta noteikumus. PIL 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7.5. Pasūtītājs pieņem lēmumu atļaut vai atteikt Iepirkuma procedūrā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu Iepirkuma līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem.
vIii. IEPIRKUMA LĪGUMS
8.1. Komisija lēmumu par Iepirkuma rezultātiem paziņo visiem pretendentiem rakstiski 3 (trīs) darbdienu laikā pēc tam, kad Komisija pieņēmusi lēmumu slēgt Iepirkuma līgumu, izbeigt vai pārtraukt Iepirkumu.
8.2. Pasūtītājs slēdz Iepirkuma līgumu ar Komisijas izraudzīto pretendentu, kurš iesniedzis Nolikuma prasībām atbilstošu piedāvājumu, atbilstoši PIL 60.pantā noteiktajam.
8.3. Iepirkuma līguma projekts ir iekļauts Nolikuma 9.pielikumā. Iesniedzot piedāvājumu, pretendents piekrīt visiem Iepirkuma līguma noteikumiem un apņemas tos pildīt.
8.4. Ja izraudzītais pretendents atsakās slēgt Iepirkuma līgumu ar Pasūtītāju, Komisija pieņem lēmumu slēgt Iepirkuma līgumu ar nākamo pretendentu, kura iesniegtais piedāvājums ir atzīts par nākamo saimnieciski visizdevīgāko piedāvājumu vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt Iepirkuma līgumu ar nākamo pretendentu, kura piedāvājums ir saimnieciski visizdevīgākais piedāvājums, bet tas atsakās Iepirkuma līgumu slēgt, Komisija pieņem lēmumu pārtraukt Iepirkumu, neizvēloties nevienu piedāvājumu.
8.5. Pasūtītājs veic Iepirkuma līguma grozījumus atbilstoši PIL 60. un 61.pantā  noteiktajam.
IX. NOLIKUMA PIELIKUMI
1) 1.pielikums “Pretendenta pieteikums dalībai Iepirkumā”;
2) [bookmark: _Hlk222237241]2.pielikums “Tehniskā specifikācija un pretendenta tehniskais un finanšu piedāvājums”, kā arī tā pielikumi - “Lokālā tāme” un “Būvprojekta dokumenti un Paskaidrojuma raksts”;
3) 3.pielikums  “Pretendenta pieredzes apraksts”;
4) 4.1.pielikums “Speciālista siltumapgādes, ventilācijas un gaisa kondicionēšanas sistēmu būvdarbu vadīšanā apliecinājums un pieredzes apraksts” un 4.2. pielikums “Darba aizsardzības koordinatora apliecinājums un kvalifikāciju apliecinošie dokumenti”;
5) 5.pielikums – “Apdrošināšanas un nodrošinājuma noteikumi”;
6) 6.pielikums – “Apakšuzņēmēja apliecinājums”;
7) [bookmark: _Hlk194418798]7.pielikums – “Apliecinājums par neatkarīgi izstrādātu piedāvājumu”;
8) 8.pielikums – “Objekta apskates lapa”;
9) 9.pielikums – Iepirkuma līgums - “Būvdarbu līgums (projekts)”.

